Komission asetus (EY) N:o 1111/2003, annettu 26 päivänä kesäkuuta 2003, kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta sekä neuvoston asetuksen (ETY) N:o 1766/92 säännöksistä poikkeamisesta annetun asetuksen (ETY) N:o 2375/2002 muuttamisesta



Virallinen lehti nro L 158 , 27/06/2003 s. 0021 - 0022



Komission asetus (EY) N:o 1111/2003, annettu 26 päivänä kesäkuuta 2003, kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta sekä neuvoston asetuksen (ETY) N:o 1766/92 säännöksistä poikkeamisesta annetun asetuksen (ETY) N:o 2375/2002 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1104/2003(2), ja erityisesti sen 12 artiklan 1 kohdan, ottaa huomioon Euroopan yhteisön ja Kanadan välisen sopimuksen tekemisestä kirjeenvaihtona GATT 1994 -sopimuksen XXVIII artiklan nojalla EY:n CXL-luettelossa mainittujen viljaa koskevien myönnytysten muuttamiseksi 19 päivänä joulukuuta 2002 tehdyn neuvoston päätöksen 2003/253/EY(3) ja erityisesti sen 2 artiklan, ottaa huomioon Euroopan yhteisön ja Amerikan yhdysvaltojen välisen sopimuksen tekemisestä kirjeenvaihtona GATT 1994 -sopimuksen liitteenä olevassa EY:n CXL-luettelossa mainittujen viljaa koskevien myönnytysten muuttamisen osalta 19 päivänä joulukuuta 2002 tehdyn neuvoston päätöksen 2003/254/EY(4) ja erityisesti sen 2 artiklan, sekä katsoo seuraavaa: (1) Komission asetuksella (EY) N:o 2375/2002(5), sellaisena kuin se on muutettuna asetuksella (EY) N:o 531/2003(6), avataan tariffikiintiö, joka koskee CN-koodiin 1001 90 99 kuuluvan heikko- ja keskilaatuisen tavallisen vehnän 2981600 tonnin suuruisen määrän tuontia. Tariffikiintiöstä 572000 tonnia varataan Yhdysvaltojen alkuperätuotteiden tuonnille ja 38000 tonnia Kanadan alkuperätuotteiden tuonnille. (2) Vuoden 2003 ensimmäisellä ja toisella vuosineljänneksellä toimijat ovat olleet huomattavan kiinnostuneita muita kolmansia maita kuin Amerikan yhdysvaltoja ja Kanadaa koskevassa alakiintiössä III tapahtuvasta tuonnista, mistä syystä määriä myönnetään liikaa. Komission ja joidenkin jäsenvaltioiden viranomaisten välillä on myös ollut viestintävaikeuksia, mistä syystä ei voida olla varmoja koko yhteisössä tosiasiallisesti haetuista määristä ja kiintiön käyttömahdollisuuden tarkistaminen on vaikeaa. On aiheellista selkiinnyttää jäsenvaltioiden velvoitteet tältä osin. (3) Tuontitodistusten voimassaolosta säädetään tällä hetkellä komission asetuksen (EY) N:o 1162/95(7), sellaisena kuin se on viimeksi muutettuna asetuksella (EY) N:o 498/2003(8), 6 artiklan 1 kohdassa. Koska tuontitodistusten voimassaoloajasta ei voida olla varmoja, asetukseen (EY) N:o 2375/2002 on aiheellista lisätä nimenomainen säännös sen varmistamiseksi, että tariffikiintiön mukaiset tuontitodistukset ovat voimassa vähintään 45 päivää. (4) Asetus (EY) N:o 2375/2002 annettiin alun perin määräaikaisena 1 päivän tammikuuta 2003 ja 30 päivän kesäkuuta 2003 väliseksi ajaksi asetuksen (EY) N:o 1766/92 muuttamiseen asti. Koska kyseisen asetuksen säännökset ovat toimineet tyydyttävästi tänä aikana, niitä on aiheellista soveltaa pysyvästi. (5) Asetus (EY) N:o 2375/2002 olisi tämän vuoksi muutettava vastaavasti. (6) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2375/2002 seuraavasti: 1) Muutetaan 5 artikla seuraavasti: a) korvataan 1 kohdan toinen alakohta seuraavasti:"Kussakin todistushakemuksessa mainittu määrä ei saa ylittää tuotteelle alakiintiössä kyseessä olevana ajanjaksona käytettävissä olevaa tuontimäärää. Hakijat saavat jättää vain yhden todistushakemuksen kyseisessä jäsenvaltiossa." b) Korvataan 2 kohta seuraavasti: "2. Toimivaltaisten viranomaisten on hakemusten jättöpäivänä viimeistään kello 18.00 Brysselin aikaa toimitettava komissiolle faksilla liitteessä annetun mallin mukainen tiedonanto sekä ilmoitettava kaikkien tuontitodistushakemuksissa mainittujen määrien summa. Ilmoitus on annettava, vaikka jäsenvaltiossa ei olisi jätetty yhtään hakemusta. Nämä tiedot on toimitettava erillään muita vilja-alan tuontitodistushakemuksia koskevista tiedoista. Jos jäsenvaltio ei toimita hakemuksia koskevaa ilmoitusta komissiolle määräajassa, komissio katsoo, että kyseisessä jäsenvaltiossa ei ole jätetty yhtään hakemusta." 2) Lisätään 6 artikla seuraavasti: " 6 artikla Tuontitodistukset ovat voimassa 45 päivää niiden myöntämispäivästä. Asetuksen (EY) N:o 1291/2000 23 artiklan 2 kohdan mukaisesti todistuksen voimassaoloaika lasketaan sen tosiasiallisesta myöntämispäivästä alkaen." 3) Poistetaan 12 artiklan kolmas alakohta. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä kesäkuuta 2003. Komission puolesta Franz Fischler Komission jäsen (1) EYVL L 181, 1.7.1992, s. 21. (2) Ks. tämän virallisen lehden sivu 1. (3) EUVL L 95, 11.4.2003, s. 36. (4) EUVL L 95, 11.4.2003, s. 40. (5) EYVL L 358, 31.12.2002, s. 88. (6) EUVL L 79, 26.3.2003, s. 3. (7) EYVL L 117, 24.5.1995, s. 2. (8) EUVL L 74, 20.3.2003, s. 15.